पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। जयपुर डिस्कॉम बिजली कंपनी में डाटा एंट्री ऑपरेटर भर्ती की लिखित परीक्षा व कंप्यूटर स्पीड टेस्ट में वरियता हासिल अभ्यर्थियों के दस्तावेजों की जांच 13 से 21 जून तक की जाएगी। दस्तावेजों की जांच के लिए पदों से दो गुणा अभ्यर्थियों को बुलाया गया है। इसके बाद मेरिट के आधार पर चयन सूची जारी की जाएगी। योग्य अभ्यर्थियों को जून के अंतिम सप्ताह तक नियुक्ति दे दी जाएगी। गौरतलब है कि बिजली कंपनी में 294 पदों पर डाटा एंट्री ऑपरेटर्स की भर्ती होगी।
जयपुर डिस्कॉम के मुख्य कार्मिक अधिकारी (सीपीओ) राज किशोर शर्मा ने बताया कि दस्तावेजों की जांच के लिए योग्य अभ्यर्थियों के कॉल लेटर बिजली कंपनी की वेबसाइट पर अपलोड कर दिया गया है। इसके साथ ही अभ्यर्थियों को ई-मेल व एसएमएस के जरिए भी सूचना भेजी जा रही है। उन्होंने बताया कि दस्तावेजों की जांच के लिए अलग से सूचना व डाक से कॉल लेटर नहीं भेजे जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn